Diari Oficial de la Generalitat Valenciana


Sumari del DOGV 8303, del 25-05-2018 (2018/4550)

RESOLUCIÓ de 2 de maig de 2018, de la Conselleria d'Hisenda i Model Econòmic, per la qual s'accepta la cessió, per mitjà de mutació demanial, de la propietat de dues parcel·les de 5.625 i 5.255 m², ubicades en els termes municipals de Jérica i Viver, realitzada pels ajuntaments d'aquests municipis per a regularitzar la situació patrimonial de la SES-IES Alt Palància Jérica-Viver.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8303

Data del DOGV
:   25-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4550


Data del document
:   02-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de maig de 2018, de la Conselleria d'Hisenda i Model Econòmic, per la qual s'accepta la cessió, per mitjà de mutació demanial, de la propietat de dues parcel·les de 5.625 i 5.255 m², ubicades en els termes municipals de Jérica i Viver, realitzada pels ajuntaments d'aquests municipis per a regularitzar la situació patrimonial de la SES-IES Alt Palància Jérica-Viver. [2018/4550]  
  
L'Ajuntament de Jérica, en l'Acord de 13 d'octubre de 2016, que en rectificava parcialment un altre, de 27 de maig de 2002, va aprovar la cessió a favor de la Generalitat d'una parcel·la de 5.625 m² en l'esmentat municipi per a destinar-la a la construcció de l'IES Jérica-Viver.  
L'Ajuntament de Viver, en l'Acord de 30 de novembre de 2017, va aprovar la cessió a favor de la Generalitat d'una parcel·la de 5.255 m² en l'esmentat municipi, per a destinar-la al funcionament de l'IES Jérica-Viver.  
Per mitjà d'un escrit de 14 de febrer de 2018, la sotssecretària de la Conselleria d'Educació, Investigació, Cultura i Esport ha proposat l'acceptació de la cessió de la propietat dels immobles per mitjà de mutació demanial externa.  
La cessió s'efectua segons el que disposa l'article 37 de la Llei 14/2003, de patrimoni de la Generalitat, i la disposició addicional onze de l'esmentada llei, que regula la mutació demanial.  
Segons l'esmentat article 37, «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat d'aquests quan resulte necessària per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no fóra destinat a l'ús o servei públic o deixara de destinar-se posteriorment, revertiria a l'administració transmetent, i s'integraria en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics que siguen competència de la Generalitat, i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i l'acceptació, l'immoble queda automàticament afecte al servei públic educatiu i adscrit a la Conselleria d'Educació, Investigació, Cultura i Esport, a qui en correspon l'administració, la defensa i la conservació.  
  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, per mitjà de mutació demanial, realitzada per l'Ajuntament de Jérica, de la parcel·la de 5.625 m² de superfície, sítia en la partida del Pontón d'aquest terme municipal, sobre la qual es troba construït l'IES Alt Palància, que limita: al nord, amb la parcel·la 102 del polígon 1; al sud, amb una carretera; a l'est, amb les parcel·les 330 i 187 del polígon 1, i a l'oest amb el terme municipal de Viver.  
Està inscrita en el Registre de la Propietat de Viver en el tom 465, llibre 87, foli 223, finca 10230, inscripció 1a.  
Referència cadastral: 12634Q743314199962CJ.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
Acceptar la cessió gratuïta de la propietat, per mitjà de mutació demanial, realitzada per l'Ajuntament de Viver, de la parcel·la de 5.255 m² de superfície, ubicada a la partida del Pontón d'aquest terme municipal sobre la qual es troba construït l'IES Alt Palància, que limita: al nord, amb un camí i la parcel·la 6001 del polígon 15; al sud, amb la carretera Jérica-Viver; a l'est, amb el terme municipal de Jérica, i a l'oest amb un camí.  
Està inscrita en el Registre de la Propietat de Viver en el tom 466, llibre 92, foli 26, finca 10077, inscripció 1a.  
Referència cadastral: 38687E443849784402FU.  
La parcel·la s'accepta lliure de càrregues i gravàmens i al corrent de qualsevol despesa.  
  
Tercer  
La cessió gratuïta realitzada pels ajuntaments s'efectua amb la condició de destinar els immobles a l'IES Alt Palància ubicat en aquests termes municipals.  
  
Quart  
Els immobles acceptats hauran d'incorporar-se a l'Inventari General de Béns i Drets de la Generalitat en concepte de béns de domini públic afectes al servei públic educatiu i adscrits a la Conselleria d'Educació, Investigació, Cultura i Esport, a qui correspondran les competències demanials sobre aquests, inclosa l'administració, la defensa i la conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar la present resolució als ajuntaments cedents i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la llei 14/2003, de 10 d'abril, de patrimoni, de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant del Jutjat Contenciós Administratiu, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
València, 2 de maig de 2018.- El conseller d'Hisenda i Model Econòmic: Vicent Soler i Marco.